ಒಬ್ಬಳನ್ನೇ ಬಿಟ್ಟು ಸ್ಪರ್ಧಿಗಳನ್ನು ಮನೆಗೆ ಕಳಿಸಿದ ಬಿಗ್‍ಬಾಸ್- ಶುಭಾ ಕಂಗಾಲು

ಬಿಗ್ ಬಾಸ್ ನಿರ್ಧಾರದಿಂದಾಗಿ ಶುಭಾ ಪೂಂಜಾಗೆ ದಿಗ್ಭ್ರಮೆಯಾಗಿದ್ದು, ನಾನೊಬ್ಳೆ ಇರೋದು ಹೇಗೆ ಎಂದು ಕೆಲವು ಕಾಲ ಚಿಂತೆಗೀಡಾಗಿದ್ದರು. ಶುಭಾ ಒಬ್ಬರನ್ನೇ ಬಿಟ್ಟು ಮನೆ ಮಂದಿ ಎಲ್ಲ ಹೊರಗಡೆ ಹೋಗಿದ್ದಾರೆ.

ಬಿಗ್ ಬಾಸ್ ಸೀಸನ್ 8 ಅರ್ಧಕ್ಕೆ ಮೊಟಕುಗೊಳ್ಳುತ್ತಿರುವ ಹಿನ್ನೆಲೆ ಮನೆಯ ಮಂದಿ ಎಲ್ಲ ಇಂದು ವಿದಾಯ ಹೇಳಿದ್ದಾರೆ. ಆದರೆ ಶುಭಾ ಪೂಂಜಾ ಅವರನ್ನು ಮಾತ್ರ ಮನೆಯಲ್ಲಿ ಇರಿಸಿಕೊಳ್ಳುವ ಮೂಲಕ ಬಿಗ್ ಬಾಸ್ ಶಾಕ್ ನೀಡಿದರು. ಮನೆಗೆ ಮೊದಲು ಪ್ರವೇಶ ಪಡೆದವರನ್ನು ಕೊನೆಗೆ ಕಳುಹಿಸುವುದು ಹಾಗೂ ಕೊನೆಗೆ ಬಂದವರನ್ನು ಮೊದಲು ಮನೆಯಿಂದ ಆಚೆ ಹೋಗುವಂತೆ ಬಿಗ್ ಬಾಸ್ ಹೇಳಿದರು. ಅದರಂತೆ ಒಬ್ಬೊಬ್ಬರಾಗಿ ಮನೆಗೆ ವಿದಾಯ ಹೇಳಿದರು. ಆದರೆ ಕೊನೆಗೆ ಶುಭಾ ಪೂಂಜಾ ಮಾತ್ರ ಉಳಿದರು.

ಈ ವೇಳೆ ಸಹ ಶುಭಾ ಪೂಂಜಾಗೆ ಬಿಗ್ ಬಾಸ್ ಶಾಕ್ ನೀಡಿದರು. ಎಲ್ಲರೂ ಮನೆಯಿಂದ ಆಚೆ ಹೋಗುತ್ತಿದ್ದಂತೆ ಶುಭಾ ಮಾತನಾಡಿ, ನನಗೆ ಬೈ ಹೇಳಲು ಯಾರೂ ಇಲ್ಲ, ನೀವೆ ನನಗೆ ಬೈ ಹೇಳಬೇಕು. ಇದರಷ್ಟು ಒಳ್ಳೆಯದು ನನ್ನ ಜೀವನದಲ್ಲಿ ಬೇರೆ ಏನೂ ಆಗಿಲ್ಲ. ನಾನು ತುಂಬಾ ಮಿಸ್ ಮಾಡಿಕೊಳ್ಳುತ್ತೇನೆ, ರಾತ್ರಿ ಪೂರ್ತಿ ಅಳುತ್ತೇನೆ, ಅದು ನಿಮಗೂ ಗೊತ್ತು. ನೀವೂ ನನ್ನನ್ನು ಮಿಸ್ ಮಾಡಿಕೊಳ್ಳುತ್ತೀರಿ ಎಂದು ಬಿಗ್ ಬಾಸ್‍ಗೆ ಹೇಳಿದ್ದಾರೆ.

ಹೀಗೆ ಹೇಳಿದ ಬಳಿಕ ಶಾಕ್ ನೀಡಿದ ಬಿಗ್ ಬಾಸ್, ಸ್ಟೋರ್ ರೂಂನಲ್ಲಿ ನಿಮ್ಮ ಮತ್ತೊಂದು ಸೂಟ್‍ಕೇಸ್ ಇರಿಸಲಾಗಿದೆ. ಶುಕ್ರವಾರದ ವರೆಗೆ ನೀವು ಇಲ್ಲಿಯೇ ಇರಲಿದ್ದೀರಿ. ಬಟ್ಟೆ ಮಡಚುವುದು ಸೇರಿದಂತೆ ಅಡುಗೆಯನ್ನೂ ನೀವೇ ಮಾಡಿಕೊಳ್ಳಬೇಕು. ಅಲ್ಲದೆ ಕಾಲ ಕಾಲಕ್ಕೆ ನೀಡುವ ಟಾಸ್ಕ್ ಗಳನ್ನು ನೀವು ಮಾಡಬೇಕು. ನೀವು ಶುಕ್ರವಾರ ನಿರ್ಗಮಿಸಲಿದ್ದೀರಿ. ಬಿಗ್ ಬಾಸ್ ಒಬ್ಬಳೇ ಇರಬೇಕಾ, ಬೋರ್ ಆಗುತ್ತೆ. ಎಲ್ಲರನ್ನೂ ವಾಪಸ್ ಕರೆಸಿ, ಇರುತ್ತೇನೆ. ಚಿನ್ನಿ ಬಾಂಬ್‍ನಾದ್ರೂ ಕಳುಹಿಸಿ, ಇಲ್ಲವಾದರೆ ಹುಚ್ಚು ಹಿಡಿಯುತ್ತೆ ನನಗೆ ಎಂದು ಕೇಳಿಕೊಂಡಿದ್ದಾರೆ.

ಅಲ್ಲದೆ ನನ್ನನ್ನು ಅಷ್ಟು ಮಿಸ್ ಮಾಡಿಕೊಳ್ಳುತ್ತೀರಾ, ಕಳುಹಿಸುತ್ತಿಲ್ಲ. ನನಗೊಬ್ಬಳಿಗೆ ಭಯವಾಗುತ್ತೆ ಬಿಗ್ ಬಾಸ್ ಎಂದು ಹೇಳಿಕೊಂಡಿದ್ದಾರೆ. ಅಷ್ಟರಲ್ಲೇ ಬಿಗ್ ಬಾಸ್ ಧ್ವನಿ ಕೇಳಿಸಿದ್ದು, ನೀವು ಮುಂದಿನ ಬಾರಿ ಮೈಕ್ ಸರಿಯಾಗಿ ಧರಿಸುವುದಾದರೆ ಹಾಗೂ ಒಂದು ಕೆ.ಜಿ.ಮಾವಿನ ಹಣ್ಣು ಕೊಡುವುದಾದರೆ ನಿಮ್ಮನ್ನು ಮನೆಯಿಂದ ಹೊರಗೆ ಕಳುಹಿಸಲಾಗುವುದು ಎನ್ನುತ್ತಾರೆ. ಆಗ ನಿಮಗೂ ನಾನಿಲ್ಲದೆ ಬೋರ್ ಆಗುತ್ತೆ ಎನ್ನುತ್ತಾರೆ. ಅಷ್ಟರಲ್ಲೇ ಶುಭಾ ನೀವು ಈಗ ಈ ಮನೆಗೆ ವಿದಾಯ ಹೇಳುವ ಸಮಯ ಎನ್ನುತ್ತಾರೆ. ಬಳಿಕ ಮನೆಯಿಂದ ಹೊರ ನಡೆಯುತ್ತಾರೆ. ಹೀಗೆ ಬಿಗ್ ಬಾಸ್ ಶುಭಾಗೆ ಶಾಕ್ ನೀಡಿದ್ದಾರೆ.